钦定古今图书集成/理学汇编/经籍典/第138卷 > 《汉韩婴诗外传二》 > 《蛮》
## 钦定古今图书集成/理学汇编/经籍典/第138卷 > 《汉韩婴诗外传二》 > 《蛮》

客有见周公者，应之于门曰：“何以道旦也？”客曰：“在外
即言外，在内即言内，入乎将毋？”周公曰：“请入。”客曰：“立
即言义，坐即言仁，坐乎将毋？”周公曰：“请坐。”客曰：“疾言
则翕翕，徐言则不闻，言乎？将毋？”周公唯唯旦也。逾明
日兴师而诛管、蔡。故客善以不言之说，周公善听不
言之说。若周公可为能听微言矣。故君子之告人也，
微其救人之急也。《诗》曰：“岂敢惮行，畏不能趋。”